**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ У НИШУ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Наталија, Саша, Стевановић | | | | | |
| Датум и место рођења | | | 21. 11. 1992. у Нишу | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Англистика | | | | | |
| Звање | | | Дипломирани филолог - англиста | | | | | |
| Година уписа | | | 2011. | | | | | |
| Година завршетка | | | 2015. | | | | | |
| Просечна оцена | | | 8,90 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Англистика | | | | | |
| Звање | | | Мастер филолог - англиста | | | | | |
| Година уписа | | | 2015. | | | | | |
| Година завршетка | | | 2017. | | | | | |
| Просечна оцена | | | 10,00 | | | | | |
| Научна област | | | Англоамеричка књижевност и култура | | | | | |
| Наслов завршног рада | | | Критичко разматрање концепта суровости у драмским делима Едварда Олбија | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2018. | | | | | |
| Остварен број ЕСПБ бодова | | | 84 | | | | | |
| Просечна оцена | | | 9,60 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | **Stevanović, Natalija** (2020). “Kathy Acker’s Disintegrated Narrative Within the Context of Trauma Studies.” u: Lopičić, V. i Mišić Ilić, B. (ur.). *Jezik, književnost, kontekst* *–* *Književna istraživanja - Tematski zbornik radova*. Niš: Filozofski fakultet, str. 731-41. | | | | | | М14 | |
| У раду се анализира роман Кети Екер *Крв и изнутрице у средњој школи* (1984.) из перспективе студија трауме. Студија се заснива на идеји Шошане Фелман о „дезинтеграцији наратива“ као последице трауматичних дешавања, па се роман и чита као пример таквог наратива. Теоријски оквир ослања се и на истраживања физичких и менталних траума Сигмунда Фројда, те књизи Џудит Херман *Траума и опоравак* из 1997. године, као и радовима из области студија трауме критичарки попут Кети Карут, Шошане Фелман и психоаналитичара Дорија Лауба. Ауторка закључује да је наративна техника Кети Екер заснована на плагијаризму и колажном уклапању делова наратива последица, како трауме, тако и израз опште фрагментисаности читавог друштва. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | **Стевановић, Наталија** (2018).“The Concept of Cruelty in Three Edward Albee’s Plays”, *Facta Universitatis, Series: Linguistic and Literature*, Ниш: Универзитет у Нишу, Vol. 16, No 2, 157-65.  DOI: <https://doi.org/10.22190/FULL1802157S> ISSN 0354-4702 (Print), ISSN 2406-0518 (Online)  <http://casopisi.junis.ni.ac.rs/index.php/FULingLit/article/view/3848/2655> | | | | | | М51 | |
| Главни циљ овог рада је анализа начина употребе суровости у три одабране драме Едварда Олбија. Ауторка повезује анализиране начине употребе суровости са идејом „театра суровости“ Антонена Артоа, која се огледа у откривању оног стварног, или по речина Олбија, у подизању „огледала стварности” (Амахер 1969: 22). Први део рада је посвећен дефинисању концепта суровости и театра суровости, као и вези између Еварда Олбија и Антонена Артоа. Три одељка која следе се састоје из анализе следећих драма Едварда Олбија: *Зоолошка прича* (1959.), *Ко се боји Вирџиније Вулф?* (1962.), и *Смрт Беси Смит* (1960.). | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | **Stevanović, Natalija** (2020). “Gertrude And Dido – Traumatized Female Characters In Shakespeare’s And Marlowe’s Plays“. U Philologia Mediana, Niš: Univerzitet u Nišu, Vol. 12 No. 12, str. 507-20.  DOI: <https://doi.org/10.46630/phm.12.2020.32> | | | | | | М51 | |
| У овом раду, ауторка у контексту студија трауме анализира два женска лика из драма Вилијама Шекспира и Кристофера Марлоа. Краљица Гертруда из Шекспирове драме *Хамлет* (1609.) и краљица Дидона из Марлоове драме *Дидона*, *краљица Картагине* (1594.) се узимају као два примера начина представљања жена у ренесансној књижевности елизабетанске Енглеске. Трауме које оне деле и искуства кроз која су обе прошле помажу да се схвате трауме и услови у којима су жене живеле у елизабетанској Енглеској. Теоријски оквир студија трауме се ослања на истраживања Кети Карут (1996), Шошане Фелман, Дорија Лауба (1992) и других, и пружа основу за анализу ова два трауматизована женска лика. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Ignjatović, Sanja, **Natalija Stevanović** (2020). “The Space of Transculturation in Thomas King’s Green Grass, Running Water“ U Facta Universitatis, Series: Linguistic and Literature, Niš: Univerzitet u Nišu, Vol. 18, No 2, str. 181-94.  DOI: <https://doi.org/10.22190/FULL2002181I> | | | | | | М51 | |
| Ауторке се у овом раду баве контактом између две културе у Канади, и то културе домородаца и културе досељеника, на примеру романа *Све док је трава зелена и воде теку* (1994.) Томаса Кинга. Анализа транскултуралног простора који је Томас Кинг створио у свом роману се ослања на теоријски оквир постколонијалних студија и дела критичара попут Стивена Слемона, Едварда Саида, Хоми Бабе, Гајатри Чакраворти Спивак, и других. На примерима из четири митолошке приче у роману анализира се контакт између два културолошка, друштвена и политичка простора. Основна сврха истраживања је да пружи објашњење природе транскултурације, као и да понуди текстуални “хибридни простор” (Баба, 1994: 25). | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 5 | Поповић, Младен, **Наталија Стевановић** (2020). „Интерне и екстерне миграције високо образоване радне снаге - Испитивање намера апсолвената Универзитета у Нишу“ у Митровић, Љ., Стојић, Г., Станојевић, Н. (прир.) Традиција, модернизација, идентитети Х: Биланс транзиције у Србији и на Балкану, зборник саопштења са научног скупа (у штампи). Ниш: Филозофски факултет Универзитета у Нишу, стр. 181-92. | | | | | | М63 | |
| Аутори рада исказују намеру да прошире постојећа истраживања која се тичу намера студената да се баве својом професијом ван места рођења. Након прегледа забележених информација о миграцијама и транзиционим процесима у земљи, аутори настоје да утврде и упореде тежње апсолвената у погледу њихових планова да се запосле у својој родној земљи, односно у свом родном крају или другом месту унутар земље, али и планове за запослење у некој страној земљи. На тај начин би се, како тврде аутори, успоставила јаснија слика о кретању висококвалификованих лица са Универзитета у Нишу. У сврху добијања меродавних резултата, спорведена је анкета међу апсолвентима Универзитета у Нишу и презентовани резултати. | | | | | |
| Рад припада научној области докторске дисертације | | | ДА | **НЕ** | ДЕЛИМИЧНО |
| 6 | **Stevanović, Natalija**. (2021) “Lyotard’s Notion of Unpresentable through Fragmented Postmodern Subject in Sarah Kane’s *4.48 Psychosis.*” u: Novaković, J. i Macura, S. (ur.). *Les Migrations postmodernes: Le Canada/Postmodern Migrations: Canada,* zbornik internacionalnih saopštenja. Beograd: Filološki fakultet, Vol. 9, 83-92. DOI: <https://doi.org/10.18485/asec_sacs.2021.9.ch4> ISBN 978-86-6153-654-0 (Online) [doiFil / Faculty of Philology, University of Belgrade (bg.ac.rs)](http://doi.fil.bg.ac.rs/volume.php?l=en&pt=eb_ser&issue=asec_sacs-2021-9&i=-1) | | | | | | М33 | |
| У овом раду, ауторка разматра драму Саре Кејн *Психоза у 4,48* (1999.) и како је у овом делу приказан постмодерни фрагментисани субјекат. Основна премиса на којој почива анализа је теорија постмодерног стања Жан-Франсоа Лиотара, из које се изводи теза да представљање постмодерног субјекта у овој драми одступа од књижевне норме и традиционалних правила. Ауторка се у дефиницији појма постмодерног фрагментисаног субјекта ослања на увиде Кети Карут, Џолин Армстронг и Брајана Мекхејла, док се помним читањем самог дела доказује постмодерност у начинима представљања субјекта у овој савременој драми. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидаткиња Наталија Стевановић, мастер филолог-англиста, испуњава све услове да поднесе захтев за одобравање теме докторске дисертације предвиђене одговарајућим законским и подзаконским актима (члан 40 Закона о високом образовању, члан 152 Статута Универзитета у Нишу, члан 135-137 Статута Филозофског факултета, Правилник о поступку припреме и условима за одбрану докторске дисертације Универзитета у Нишу од 04.06.2018. године, СНУ број 8/16-01-005/18-014). Овде се посебно мисли на уверење да је испунила обавезе предвиђене студијским програмом докторских академских студија филологије на Филозофском факултету у Нишу (освојила је 84 ЕСПБ, положила 10 (десет) испита са просечном оценом 9,60 и уписала шести семестар) те тиме стекла право да поднесе захтев за одобравање пријаве теме докторске дисертације. Такође, кандидаткиња је приложила биографске податке, списак објављених радова и саме радове (наведени и описани на претходним страницама овог извештаја), име предложеног ментора и изјаву предложеног ментора о прихватању менторства, као и предлог и образложење теме и истраживања којим жели да се бави у својој докторској дисертацији. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Ана Коцић Станковић, доцент | | | | | | |
| Ужа научна област за коју је изабран у звање | | Англоамеричка књижевност и култура | | | | | | |
| Датум избора | | 1.10.2017. | | | | | | |
| Установа у којој је запослен | | Филозофски факултет у Нишу | | | | | | |
| Е-пошта | | ana.kocic.stankovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | **Коцић Станковић, Ана**. (2020). „Представе о женама у књижевности и култури колонијалне Америке“. Књижевна историја 52.171: 297-312. (ERIH PLUS) | | | | | | М24 | |
| 2 | **Kocić Stanković, Ana**. (2019). „Predstavljanje Drugog u (post)kolonijalnom diskursu Severne Amerike“. Philologia Mediana 11, str. 85-98 (ERIH PLUS) | | | | | | M51 | |
| 3 | **Kocić, Ana**. (2017). „Kolektivne predstave o 'Drugima' kroz vreme: nekoliko primera iz Američke književnosti i kulture“. U Lopičić, V. i Mišić Ilić, B. (ur.), Jezik, književnost, vreme: Književna istraživanja. Zbornik radova, Niš: Filozofski fakultet. str. 93-104. | | | | | | M14 | |
| 4 | **Kocić, Ana**. (2013). “Puritan New England in Nathaniel Hawthorne’s Short Stories”, *British and American Studies: A Journal of the Romanian Society of English and American Studies XIX* (2013): 126-135. ISSN: 1224-3086 (ERIH PLUS) | | | | | | М52 | |
| 5 | **Kocić, Ana**. (2015). “(Re)Defining the Discourse of Discrimination: Representations of African Americans in American Film” у Лопичић, В. и Мишић Илић, Б. (ур.), *Језик, књижевност, дискурс: Књижевна истраживања*. Зборник радова, Ниш: Филозофски факултет, стр. 205-15. | | | | | | M14 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | / Прво менторство |  |  |

|  |  |  |  |  |  |  |
| --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | **ДА** | **НЕ** |
| Предложени ментор испуњава све услове прописане чланом 13 Правилника о поступку припреме и условима за одбрану докторске дисертације Универзитета у Нишу од 4. 6. 2018. године (СНУ број 8/16-01-005/18-014), и то, у претходних 10 година, 10 бодова за радове у часописима са листа SSCI или SSCIe, SCI или SCIe, ERIH, HEINONLINE, ECOLIBRI и EconLit или у часопису категорије М24, при чему је минимални услов 4 бода; затим 41,5 бод за радове у категоријама: M11, М12, М13, М14, М21, М22, М23, М24, М31, М32, М33, М34 и М51, при чему је минимални услов 20 бодова. Све релевантне референце предложеног ментора припадају истој научној области као и предложена тема докторске дисертације кандидаткиње. Доц. др Ана Коцић Станковић је, на дан пријаве кандидаткиње, 2.6.2021, објавила петнаест радова у последњих десет година из области којој припада предложена теза, од тога један категорије М24, седам категорије М14, два категорије М51, два категорије М33 и три рада категорије М52. | | | | | | |
| **ОБРАЗЛОЖЕЊЕ ТЕМЕ** | | | | | | |
| Предлог наслова теме докторске дисертације | | Novels by Kathy Acker, Sylvia Plath, and Toni Morrison in the Сontext of Trauma Studies / Романи Кети Екер, Силвије Плат и Тони Морисон у контексту студија трауме | | | | |
| Научно поље | | Друштвено-хуманистичке науке | | | | |
| Научна област | | Филолошке науке | | | | |
| Ужа научна област | | Англо-америчка књижевност и култура | | | | |
| Научна дисциплина | | Књижевна теорија и критика | | | | |
| 1. | Предмет научног истраживања *(до 800 речи)* | | | | | |
| Предложена дисертација за предмет истраживања има три романа који припадају аутобиографској, односно, историјској фикцији, настала у другој половини 20. века и њихово читање кроз призму студија трауме. Предложени корпус се састоји од следећих романа: *Крв и изнутрице у средњој школи (Blood and Guts in High School)* (1984) Кети Екер (Kathy Acker), *Стаклено звоно (The Bell Jar)* (1963) Силвије Плат (Sylvia Plath) и *Вољена (Beloved)* (1987) Тони Морисон (Toni Morrison). У основи, теоријски оквир докторске дисертације ослања се на три стожера: студије трауме, књижевнотеоријске увиде о аутобиографској и историјској фикцији и проучавање постмодерног контекста. Студије трауме, које се узимају као теоријски оквир унутар кога се обавља анализа, постају значајне крајем деведесетих година 20. века, због интересовања за теорије Сигмунда Фројда из његових студија, превасходно *С оне стране принципа задовољства* (*Beyond the Pleasure Principle*) (први пут објављена 1920.), где он говори о трауматској неурози која настаје услед интензивног продора заштитне баријере наше психе, а која подразумева осећај ужаса и страха за сопствени живот (94/95). Захваљујући његовом истраживању, настаје потреба за оснивањем научне области унутар које ће се објаснити како и зашто се неки догађаји доживљавају трауматично; самим тим настају студије трауме чији је циљ да се истражи употреба дискурса трауме услед представљања одређених догађаја као прекида, продора и девијација од нормалног, као и испитивања оног што се узима за нормално, како је наведено у збирци есеја *Критичке студије трауме – Разумевање насиља, конфликта и сећања у свакодневном животу* (*Critical trauma studies: Understanding violence, conflict and memory in everyday life* 2016: 3). У овој збирци уредници Моника Џеспер и Ерик Вертхајмер тврде да, иако саме студије трауме не поседују структуралну кохерентност попут осталих интердисциплинарних области, и иако границе и области истраживања нису фиксне, ипак се може рећи да су „срце“ истраживања тензије између свакодневног и екстремног, између индивидуалног идентитета и колективног искуства, између историје и садашњости, између искуства и репрезентације, чињеница и сећања, као и „клиничког“ и „културолошког“ (4). Узимајући у обзир флуидност овог поља истраживања, студије трауме су добиле своје место и у истраживању књижевности, превасходно захваљујући Кети Карут (Cathy Caruth), која у својој књизи *Неосвојено искуство: Траума, наратив и историја* (*Unclaimed Experience: Trauma, Narrative, and History*) увиђа вредност проучавања менталне или психичке трауме, ослањајући се на истраживања Сигмунда Фројда, тврдећи да се некад, услед немогућности да будемо у потпуности свесни док се трауматични догађај дешава, он враћа да нас прогони у форми ретроспекције, ноћних мора и сличних компулсивних догађаја, а то се понекад најбоље може представити у књижевним делима (91).  Узимајући наведене теоријске и критичке увиде као полазни оквир, дисертација испитује трауматична искуства женских ликова из три претходно наведена романа. Кети Екер у свом роману представља девојчицу, Џејни (Janey), која кроз роман пролази кроз фазе одрастања, а прате је трауматични догађаји, почев од инцестуозног односа са оцем, силовања, абортуса, принудне проституције и канцера. Силвија Плат се бави животом Естер Гринвуд (Esther Greenwood), младе студенткиње која одлази у други град како би провела месец дана као једна од одабраних гостујућих уредница редакције једног часописа; међутим, њен живот се полако распада услед депресије и трауме које настају као последица немогућности да испуни захтеве које пред њу стављају представници конзумеристичког америчког друштва. У роману Тони Морисон, који припада жанру историјске фикције, представљен је живот Сете (Sethe), одбегле робиње, која сем трауме услед сећања на фарму с које је побегла, мора да живи са духом њене ћерке, Вољене, којој је одузела живот у току бекства, у страху да ће бити свирепо кажњена и принуђена да пролази кроз исте трауме као њена мајка. У сва три наведена романа примењен је књижевни поступак карактеризације трауматизованих женских ликова. Написани у периоду постмодернизма крајем 20. века, ови романи представљају основу на којој се може применити оквир студија трауме кроз који се могу анализирати главни женски ликови и открити и објаснити извори њихових траума, представити начини на које се оне боре или како живе са својим траумама, као и утицај који те трауме имају на њихово психичко стање. Ова три романа и приче женских ликова се посматрају као *сведочанства* преживљене трауме, по схватању Шошане Фелман (Shoshana Felman) и Дорија Лауба (Dori Laub). У овим романима се преплићу аспекти аутобиографије, аутобиографског романа, као и историјске фикције, те стога рад настоји да испита и у којој мери су трауме кроз које ови женски ликови пролазе инспирисани аутобиографским чињеницама из живота ауторки романа, као и историјским и културолошким аспектима који су утицали на њихов настанак.  Кети Карут у већ наведеној књизи о студијама трауме тврди да се у основи сваке трауме налази догађај који се „дешава пребрзо, превише неочекивано да би се у потпуности схватио и стога није доступан свести све док се поново не проживи, кроз ноћне море и компулсивне радње жртве“ (1996: 4). Зато је циљ ове дисертације да се анализирају и објасне приповедачки поступци и технике којима се приказују трауме и трауматизовани ликови. Романи припадају књижевности краја 20. века, која је обележена тенденцијом да се траума представи на различите начине, како би се дошло до неког разрешења или разумевања за сурова дешавања која су се десила у историји човечанства, као и да би се објаснила фрагментираност ликова која настаје услед свеприсутне трауме. Та фрагментираност, која карактерише ликове из романа које овај рад испитује, се може повезати са периодом постмодернизма у коме су романи настали. Будући да студије трауме истражују догађаје који настају нагло, које је тешко објаснити, а који одступају од нормалног, могу се повезати са термином Жан-Франсоа Лиотара (Jean-François Lyotard), који у добу постмодернизма примеђује тенденцију да идеје и дешавања које се могу означити термином „непредстављиво“ налази нове начине да представи то непредстављиво (*The Postmodern Condition* 1984: 81). Као што је Сигмунд Фројд са својим студијама заслужан за развој студија трауме, тако је и Жан-Франсоа Лиотар са својом студијом *Постмодерно стање* где објашњава да је прелаз из модернизма у постмодернизам означен губитком вере у велике наративе (метанаративе) попут просветитељских идеја о напретку, хуманизму, марксизму, а све то након разарајућих последица Другог светског рата. Губитак вере у метанаративе уводи у период у коме долази до представљања свега онога што је у претходном периоду било невидљиво или немогуће представити (1984: 81). У постмодерној књижевности се такође може приметити тенденција ликова и догађаја да се „дешавају прекасно за своје ауторе“ или да „рад на њима почиње прерано“ (*Ibid*.). Тај осећај да се нешто дешава пребрзо и неочекивано је у основи сваке трауме, а трауматични догађај је, како је већ споменуто, „догађај који се дешава пребрзо и неочекивано“ (Caruth 1996: 4). Период постмодернизма стога може помоћи при анализи ових романа као додатак теоријском оквиру студија трауме, јер, услед свеукупног фрагментисања дотадашњих наратива и трауматизованог стања људске психе, долази до интересовања за студије трауме, како би се објаснило новонастало стање људске психе. Књижевност добија другачији облик и постаје, како то Шошана Фелман и Дори Лауб представљају у својој збирци есеја *Изјаве: Кризе сведочења у књижевности, психоанализи и историји* (*Testimony: Crises of Witnessing in Literature, Psychoanalysis and History*, 1992) сведочанство, начин да се изађе из парализе настале услед трауматичног искуства и да се превазиђе траума (28). | | | | | | |
| 2. | Усклађеност проблематике са коришћеном литературом *(до 200 речи)* | | | | | |
| Предложени извод из литературе у потпуности је усклађен са темом и циљевима истраживања. Кандидаткиња најављује у пријави три основе теоријског оквира на који се ослања истраживање и сви су поткрепљени одговарајућим изворима. За дефинисање студија трауме користе се, између осталог, увиди и идеје Сигмунда Фројда, Кети Карут, Шошане Фелман и Дорија Лауба. Такође, предложена литература укључује и критичке есеје и чланке који повезују студије трауме са проучавањем књижевности, попут књиге *Траума у савременој књижевности* (2016.) Марите Надал и Монике Калво, поглавља о студијама трауме у оксфордској збирци савремених књижевних теорија (ур. Дејвид Рихтер) из 2018. што сведочи о упућености кандидаткиње у савремене токове науке о књижевности. Такође, предложена литература обухвата и чланке и студије који се баве појашњењем културног и историјског контекста у коме су наведена дела настала, од Жан-Франсоа Лиотара и његовог семиналног дела *Постмодерно стање* (1984.), преко Фредрика Џејмсона и Линде Хачион и збирке есеја о постмодернизму реномираног издавача. Такође, имајући у виду специфичности појединачних дела која сачињавају основни корпус, кандидаткиња је укључила и релевантну литературу која се бави афроамеричком књижевношћу, аутобиографском и историјском фикцијом, као и незаобилазним питањима рода и расизма. Комисија закључује да је одабиром референтне литературе кандидаткиња показала познавање широког дијапазона критичке теорије, у складу са широким захватом проблематике предложеног истраживања. | | | | | | |
| 3. | Циљеви научног истраживања *(до 500 речи)* | | | | | |
| Циљ ове дисертације је да се кроз теоријски оквир студија трауме, проучавање аутобиографске и историјске фикције, као и постмодерног контекста, анализира карактеризација женских ликова из романа *Крв и изнутрице у средњој школи* Кети Екер, *Стаклено звоно* Силвије Плат и *Вољена* Тони Морисон, које у романима пролазе кроз различита трауматична искуства. Пре свега је циљ овог рада да одреди појмове трауме и студија трауме и да их доведе у везу са романима која су предмет истраживања, да испита у којој мери наративни поступак и карактеризација ликова у романима припадају жанру аутобиографске, односно, историјске фикције, као и да повеже анализу романа са постмодерним контекстом.  Услед раста интересовања за објашњење траума кроз које су људи пролазили, настају студије трауме, развијене услед етичког заокрета који је настао у то време и који је утицао на књижевну теорију и филозофију (*Trauma in Contemporary Literature - Narrative and Representation* 2014: 1). Фројдове теорије о трауматском искуству и сећању одређују психолошке концепте који су суштина студија трауме, а траума је увек дефинисана у односу на процес сећања на догађај који борави у несвесном и изазива јаз у психи (Balaev 2018: 361). Овакво схватање студија трауме се показује као плодоносно тле за повезивање књижевних дела и психологије, те постајe основа за књижевну анализу. Шошана Фелман и Дори Лауб посматрају поједина књижевна дела као сведочанства, чија је сврха да се на креативан начин посматра историја, тако што та књижевна дела пружају увид и стварају могућност да се идентификује и разуме суштина трауматичног искуства (1992: 108). Стога, циљ ове дисертације је да се уз помоћ студија трауме као теоријског оквира наведени романи читају као сведочанства трауматизованих женских ликова, како би се дошло до сазнања о изворима њихових траума, као и до тога како оне пролазе кроз живот и на који начин траума утиче на њихов однос према себи, другима и друштву и култури у којој живе.  Циљ рада је да се и детаљно испитају и друштвено-културолошки фактори који утичу на њихове трауме, попут расизма, дискриминације и генерално негативног става према женама који се може приметити у романима. Такође, циљ овог рада је и да се испита до које мере сваки од ових романа припада жанру историјске фикције, односно, аутобиографске фикције и зашто. Под *историјском фикцијом* се подразумевају књиге које не морају да садрже стварне ликове из историје, али које на неки начин оживљавају историјски период и дешавања у одређеном времену; *аутобиографије* настају када људи пишу о сопственим животима, из перспективе коју су стекли у времену када пишу; *аутобиографски романи* не садрже познатог аутора, њега нема у реченицама, а ипак може да опише било који аспект живота и свако искуство са доста слободе и са дозом фикције (Pascal 1959: 136). Све ово се може повезати са тенденцијом у америчкој књижевности друге половине 20. века, која је, с настанком конфесионалне поезије за коју Дебора Нелсон (Deborah Nelson) тврди да је померала границе оног што се сматрало приватним, и приказивала све оно о чему се претходно није причало у књижевности: табу теме попут менталних болести, тајни, свакодневног живота и проблема о којима се није дискутовало ван граница приватног (2002: 30).  Циљ рада је, коначно, и да кроз анализу трауме кроз које женски ликови из ових романа пролазе, одреди у којој мери су те трауме повезане са генералним стањем у времену у којем су писане, добу постмодернизма, које одликује свеприсутна фрагментираност. | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | |
| Будући да се ова дисертација ослања на карактеризацију ликова уз теоријску потпору студија трауме, аутобиографске и историјске фикције, као и тумачења фрагментираности у постмодернизму, очекује се да ће рад успети да представи наративне поступке којима се врши карактеризација трауматизованих женских ликова као и представљање те трауматизованости. И поред чињенице да ови романи не прате традиционалну линеарну и кохерентну нарацију о догађајима, очекује се да ће дисертација успети да нађе везе између три женска лика и да представи тенденције које они испољавају а који су у складу са схватањима која постоје у вези са начинима на које се испољава траума и приказује у књижевности. У дисертацији се такође подржава став Кети Карут да се у књижевности „говори и слуша са места трауме“ (Карут 1996: 11), па су зато основа са које полази анализа речи женских ликова, као и њихова сведочења о траумама које су проживеле. Стога се очекује да ће рад пружити кохерентну анализу њихових сведочења о доживљеним траумама.  Предложена тема заснована је на савременим приступима проучавању књижевности, валидном теоријско-методолошком оквиру и пажљивом промишљању и читању романа који сачињавају корпус. Очекивани допринос истраживања био би посебно значајан ако се узме у обзир да је овакав приступ проучавању књижевности релативно нов у српској академској јавности, нарочито када се ради о предложеним ауторкама и њиховим романима. | | | | | | |
| 5. | Примењене научне методе *(до 300 речи)* | | | | | |
| Метода помног читања, тековина Нове критике, примењена на романима Кети Екер, Силвије Плат и Тони Морисон ће омогућити да се анализирају наративни поступци карактеризације женских ликова и њихових траума. Еклектичка метода повезивања студија трауме, књижевне теорије и критике, студија постмодернизма, феминистичке критике, те проучавања расизма омогућиће свеобухватан приступ који овако формулисано истраживање захтева.  Трауматична искуства, попут инцеста, депресије, силовања, убиства, абортуса, дискриминације, расизма која се у оквиру ове тезе узимају као кључни разлози због којих се женски ликови посматрају као трауматизовани, су испитана, објашњена и доведена у везу са послератним, постмодерним периодом и искуствима која жене у том времену имају. Да би се ово омогућило, као методолошка основа ће пре свега послужити постмодерни оквир који се узима за објашњење периода у коме су романи написани, а који је у вези са студијама трауме јер у суштини дефинише и објашњава фрагментисаност, губитак смисла, као и трауме настале услед посматрања нехуманог третирања људи од стране других људи у времену које је дошло после Другог светског рата. Теоријско-методолошку основу такође представља и подела на аутобиографску и историјску фикцију, да би се проверило у којој мери сваки од ових романа припада тим жанровима. Став који се заузима у тези је да су искуства женских ликова наведена у романима главни извор њиховог трауматизованог стања, те ће се испитати који аспект тих искустава изазива трауме, а све време ће се имати на уму дефиниција трауме Кети Карут, која трауму види као нешто недоступно свести, све док се не проживи поново кроз ноћне море и компулсивне радње (Caruth 1996: 4). На све ово се такође може надовезати и теоријско-критичка основа коју чине постструктурализам и феминистичка критика у складу са тематиком предложеног корпуса и културним контекстом у коме су наведена дела настала. | | | | | | |
| Предложена тема се прихвата неизмењена | | **ДА** | | **НЕ** | | |
| Коначан наслов теме докторске дисертације | | Novels by Kathy Acker, Sylvia Plath, and Toni Morrison in the Сontext of Trauma Studies / Романи Кети Екер, Силвије Плат и Тони Морисон у контексту студија трауме | | | | |
| **ЗАКЉУЧАК** *(до 100 речи)* | | | | | | |
| Предложена докторска теза кандидаткиње мср Наталије Стевановић под називом *Novels by Kathy Acker, Sylvia Plath, and Toni Morrison in the Сontext of Trauma Studies* (*Романи Кети Екер, Силвије Плат и Тони Морисон у контексту студија трауме*) представља иновативан, оригиналан, научно и методолошки утемељен покушај истраживања у области Англо-америчке књижевности и културе, који ће, Комисија је уверена, дати валидне и вредне резултате од значаја и за српску и за међународну академску јавност. Стога, **Комисија предлаже Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да прихвате овај предлог извештаја и тиме омогуће кандидаткињи мср Наталији Стевановић да започне рад на својој дисертацији под менторством доц. др Ане Коцић Станковић**. | | | | | | |
| **ПОДАЦИ О КОМИСИЈИ** | | | | | | |
| Број одлуке НСВ о именовању Комисије | | | **8/18-01-006/21-016** | | | |
| Датум именовања Комисије | | | **30. 6. 2021. године** | | | |

